Personvernerklæring
Kirkelig fellesråd i Bærum



Denne personvernerklæringen forteller hvordan og hvorfor Den Norske kirke samler inn og bruker personopplysninger, og hvordan det skjer i Kirkelig fellesråd i Bærum.

Hva er personvern?

Personvern betyr at du skal kunne bestemme over opplysninger om deg selv. Du skal kunne bestemme hvilke opplysninger om deg du vil dele, og med hvem. Hvis du er under 15 år, skal du i større grad få bestemme dette ettersom du blir eldre.

Hva er en personopplysning?

En personopplysning er alle opplysninger som kan knyttes til deg som enkeltperson.i I tillegg til opplysninger som navn, fødselsdato, adresse, telefonnummer og e-postadresse, kan også bilnummer, bilder og informasjon om hvilke spill du spiller på internett eller informasjon om hva du har kjøpt på internett være personopplysninger.

Det står i personopplysningsloven at de som behandler dine personopplysninger må ha lov til å behandle dem.ii Noen får lov til å behandle dine personopplysninger hvis du sier at det er greit (samtykker) eller hvis det står i loven at de kan behandle dine personopplysninger. Hvis du er under 15 år er det dine foreldre som må si at det er greit at noen behandler dine personopplysninger.

Hva er sensitive personopplysninger?

Sensitive personopplysninger er alle opplysninger om hva du tror på, om hvilket parti du stemmer på, om din helse, om din seksuelle orientering, om du har vært i fengsel eller siktet for noe straffbart, eller om du er medlem i en fagforening.iii Det står i personopplysningsloven at de som behandler dine sensitive personopplysninger, må beskytte dem slik at ingen andre får se dem.iv

Hva er behandlingsansvar?

Den som har lov til å behandle personopplysninger kalles behandlingsansvarlig. Den som er behandlingsansvarlig skal beskytte dine personopplysninger, og ellers følge det som står i personopplysningsloven.v

Hva er en databehandler?

Den som behandler personopplysninger på vegne av den behandlingsansvarlige kalles databehandler. Den som leverer et datasystem for en behandlingsansvarlig vil for eksempel være en databehandler.vi

Hva er en databehandleravtale?

Den behandlingsansvarlige og databehandleren må avtale hvilke opplysninger som databehandleren skal behandle og hvordan disse skal behandles. Dette skal fastsettes i en avtale som kalles databehandleravtale.vii

Hva er en informasjonskapsel?

En informasjonskapsel er en liten tekstfil som er lagret på datamaskinen din, og som inneholder informasjon om deg som gjør det enkelt for nettstedene og kjenne deg igjen hvis du har besøkt nettsiden før. Et annet navn på en informasjonskapsel er en «cookie».

2. Hvem har ansvaret for personopplysningene som Den norske kirke behandler?

Behandling av personopplysningene til medlemmer av Den norske kirke

Det er to instanser som har ansvaret for at personopplysningene til medlemmer av Den norske kirke behandles riktig:

1. Kirkemøtet har ansvaret for hele Den norske kirkes medlemsregister.viii I praksis er dette ansvaret delegert fra Kirkemøtet til Kirkerådetix og ansvaret ligger til daglig hos direktør for Kirkerådet.x Dette ansvaret kalles «sentralt behandlingsansvar».
2. Kirkevergen er leder for et kirkelig fellesråd, og har ansvaret for de personopplysningene som behandles i det fellesrådet kirkevergen er leder.xi Kirkevergens ansvar kalles «lokalt behandlingsansvar».

Behandlingsansvaret er solidarisk.xii Det betyr at sentralt behandlingsansvarlig både har ansvaret for sin egen behandling av personopplysninger i medlemsregisteret og alle fellesråd sin behandling av medlemmers personopplysninger.

Hva er Kirkemøtet?

Kirkemøtet er «kirkens storting» og er Den norske kirkes øverste representative organ.

Kirkemøtet består av medlemmer fra de elleve bispedømmerådene. Disse blir valgt under kirkevalget hvor medlemmer av Den norske kirke har stemmerett.

Hva er Kirkerådet?

Den norske kirke bruker betegnelsen «Kirkerådet» både om det valgte Kirkerådet som velges for 4 år av gangen av medlemmene på Kirkemøtet, og om Kirkerådets sekretariat som består av ansatte i Den norske kirke og som styres av direktøren for Kirkerådet.

Solidarisk ansvar vil si at hvis personopplysninger ikke blir behandlet riktig, vil både sentralt behandlingsansvarlig og den lokale behandlingsansvarlig sammen være ansvarlige for det som har skjedd.

Behandling av personopplysninger til ansatte

Det er arbeidsgiver som har ansvaret for at personopplysninger om ansatte behandles på riktig måte. Hvem som er din arbeidsgiver i Den norske kirke, avhenger av hvor du er ansatt.

Hvis du er ansatt i Kirkerådet, er det Kirkerådet ved direktøren som er din arbeidsgiver, mens hvis du er ansatt i på et fellesrådskontor, er det fellesrådet ved daglig leder for fellesrådet (kirkevergen) som er arbeidsgiver.

3. Hvilke personopplysninger behandler Den norske kirke om Den norske kirkes medlemmer og hvorfor?

Opplysninger som lagres i Den norske kirkes medlemsregister

Den norske kirke behandler personopplysninger om medlemmer i Den norske kirkes medlemsregister. Det står i kirkeloven § 37 at Den norske kirke skal lagre opplysninger om hvem som er medlemmer og tilhørige, og om hvem som er døpt, konfirmert, begravet samt hvem som har giftet seg i kirken.

I regelverket *forskrift om Den norske kirkes medlemsregister* står det hvilke bestemte personopplysninger som skal lagres i medlemsregisteret:

Medlemskap: navn, adresse, fødselsnummer, kode for familietilhørighet (sivil status, foreldre, søsken og eventuelt barn), kirkelig status (medlem / hørende inn under), dåp eller innmelding (dato og sted), valgkrets og hvilket sokn man er bosatt i.xiii

Dåp: den døptes navn og fødselsnummer, navn og fødselsnummer på foreldre, navn på faddere, dato og sted for dåpen.xiv

Konfirmasjon: konfirmantens navn, fødselsnummer og dåpsdato, dato og sted for konfirmasjonen.xv

Vigsel (det å gifte seg): navn og fødselsnummer for de som har inngått ekteskap, og dato og sted for vigselen.xvi

Gravferd (det å bli begravet): navn på og fødselsnummer for den avdøde, dato for dødsfall, og dato og sted for begravelsen.xvii

Andre opplysninger

Menigheter i Den norske kirke samler også inn andre personopplysninger som ikke skal lagres i medlemsregisteret, men som lagres elektronisk på ditt lokale kirkekontor. Dette er personopplysninger som Den norske kirke behandler fordi du har sagt (gitt samtykke til) at vi kan behandle dine personopplysninger.xviii

I menighetenes forberedelser til konfirmasjon, er der ikke uvanlig at Den norske kirke samler inn informasjon om konfirmanten har noen allergier som kirkens ansatte må ta hensyn til. Allergi er et eksempel på en sensitiv personopplysning og det bare er lov å lagre slike opplysninger inntil konfirmasjonen er ferdig og Den norske kirke ikke har bruk for å ta vare på opplysningene lenger.xix

Hvorfor behandler Den norske kirke personopplysninger?

Den norske kirke behandler personopplysninger for å ivareta medlemmer av Den norske kirkes interesser. Dette utføres ved å holde oversikt over hvem som er medlemmer, hvem som er døpt, konfirmert, hvem som har giftet seg og hvem som er gravlagt i kirken.

I *forskrift om Den norske kirkes medlemsregisterxx* står det hva Den norske kirke kan bruke medlemsregisteret til.

Den norske kirke bruker informasjon fra medlemsregister:

- - - - - - -

4.

til å fastsette hvem som kan stemme ved kirkevalg,
i prestens arbeid,
ved innkalling til menighetsmøter,
til å gi tilbud om kirkelig opplæring eller diakonale tiltak, i innsamlingsarbeid,

i barne- og ungdomsarbeid, og
i forbindelse med øvrige tiltak for å ivareta de kirkelig organers ansvar etter kirkeloven.

Hvilke personopplysninger samler Kirkelig fellesråd i Bærum inn fra internett?

Baerum.kirken.no

Bærumkirkenes nettsider er utviklet, driftes og vedlikeholdes av firmaet Agrando.

Bærumkirkene og Agrando har en egen databehandleravtale som regulerer hvilken informasjon Agrando skal ha tilgang til, og hvordan informasjonen skal behandles.

Informasjonskapsler

Nettsidene til menighetene i Bærum og Bærumkirkene bruker informasjonskapsler. Informasjonskapsler er små tekstfiler som plasseres på en datamaskin når man laster ned en nettside, for eksempel www.baerum.kirken.no

Disse informasjonskapslene brukes på kirken.no:
• IDPorten\_Cookie: Dette er en informasjonskapsel som brukes for å knytte brukere opp mot en id-portinnlogging. Brukere vil i denne sammenheng være ansatte som skal logge seg på kirken.no og foreta endringer på nettsiden.

* ASP.NET\_SessionId: denne informasjonskapselen brukes for at programvareplattformen som kirken.no er bygget på og EpiServer (nettplattformen) skal fungere.
* ARRAffinity: dette er en informasjonskapsel som sørger for at kirken.no skal lastes på effektivt som mulig. Informasjonskapslene inneholder tilfeldige, men unike verdier som slettes med en gang en bruker av kirken.no lukker nettstedet.
* \_utma, \_utmb, \_utmc, \_utmt og \_utmz: disse informasjonskapselene er fra Google Analytics. De samler informasjon om hvordan brukere av kirken.no benytter seg av nettstedet, men slettes fra brukerens nettleser når kirken.no blir lukket.

Informasjonen som genereres av slike informasjonskapsler ved bruk av kirken.no, inkludert brukerens IP-adresse, sendes til Google og lagres på servere i USA. Vi bruker anonymizeIP, en funksjon som gjør at en enkeltbruker ikke kan identifiseres. Google bruker denne informasjonen til å vurdere bruken av kirken.no, sammenstiller rapporter om aktiviteter på kirken.no for oss som eier nettstedet, samt for å yte andre tjenester i tilknytning til aktiviteter på kirken.no og bruk av internett.

Google kan også overføre denne informasjonen til tredjeparter. Google vil ikke koble din IP-adresse med annen informasjon Google har.

Den norske kirke bruker Google Analytics for å analysere bruken av kirken.no. Vi får informasjon om hvilke sider som er mest besøkt, hvor brukerne kommer fra, på hvilke tidspunkter nettsidene er mest besøkt osv.

* EpiServer-cookies
o EPiServer.CMO.LPO: dette er en informasjonskapsel som lager en oversikt over hvilke nettsider som er mest populære.
o EPiTrace: denne informasjonskapselen lagrer informasjon om hvilke nettsider

som besøkes.

Bærumkirkenes nettsider generer også informasjonskapsler for Twitter, Facebook, Youtube, adnxs og doubleclick.net.

Spørsmål fra publikum

Bærumkirkene svarer på meldinger fra publikum på e-post og på sosiale medier som Twitter, Instagram og Facebook. Ikke send spørsmål som inneholder sensitive personopplysninger på Facebook eller på e-post. Dette fordi å sende sensitive personopplysninger over Facebook eller e-post ikke er sikkert nok.xxi Det er spesielt viktig at du ikke sender ditt fødselsnummer på e-post.xxii En sensitiv personopplysning kan for eksempel være informasjon om at noen er medlem av Den norske kirke, eller at noen er allergisk mot nøtter.xxiii

Hvis noen likevel sender Den norske kirke et spørsmål som inneholder sensitive personopplysninger på Facebook eller per e-post, besvares denne uten at sensitive personopplysninger oppgis. En e-post som inneholder sensitive personopplysninger blir ikke sendt videre, men slettes fra innboksen, og settes inn i arkivsystemet.

5. Den norske kirke behandler mine personopplysninger – hva er mine rettigheter?

Du har rett til å få informasjon om hvordan Den norske kirke behandler personopplysninger

Alle har rett til å få informasjon om hvordan Den norske kirke behandler personopplysninger.xxiv Den informasjonen du leser her er personvernerklæringen til Den norske kirke og den inneholder informasjon om hvordan Den norske kirke generelt behandler personopplysninger.

Du har rett til å få vite hvilke av dine personopplysninger som Den norske kirke behandler

Alle har rett til å få vite hvilke personopplysninger om deg som Den norske kirke behandler.xxv

Hvis du ønsker å vite om du er medlem i Den norske kirke, kan du logge deg inn i [Den norske kirkes selvbetjeningsløsning.](https://www.kirken.no/medlem)

Hvis du ønsker å vite hvilke av dine personopplysninger Den norske kirke eventuelt behandler, kan du enten ta kontakt med sentral eller lokal behandlingsansvarlig.

Sentral behandlingsansvarlig
John Gjertsen, kirkeverge
tlf: 95055939 / jg233@kirken.no

Lokal behandlingsansvarlig
Kontakt daglig leder i aktuell menighet
[Menighetene i Bærum](https://baerum.kirken.no/Menighetene)

Datatilsynet har laget [et skjema](https://www.datatilsynet.no/rettigheter-og-plikter/den-registrertes-rettigheter/rett-til-innsyn/) du kan bruke for å be om å få se dine personopplysninger.

Du kan også kreve å få se andre dokumenter som Den norske kirke behandler ved å vise til offentlighetsloven. Den norske kirke vil normalt ikke gi deg innsyn i andres personopplysninger,xxvi men behandlingsansvarlig vil alltid vurdere om Den norske kirke kan gi deg innsyn.xxvii

Den norske kirke kan ikke sende dine personopplysninger til noen andre eller publisere dem uten at du har sagt at det er greit

Den norske kirke har ikke lov til å sende opplysninger om deg til andre uten at du har sagt at det er greit (gitt ditt samtykke). Dette gjelder også for publisering av personopplysninger om deg på internett.

Men, noen ganger kan Den norske kirke gi dine personopplysninger til andre uten at du kan si nei til det:

1. Hvis du for eksempel har skrevet på Facebook at du har døpt barnet ditt, eller at du har blitt konfirmert, har du frivillig gjort disse opplysningene kjent for «alle». Den norske kirke kan publisere opplysninger som du har offentliggjort på denne måten uten å spørre deg om det er greit først.
2. Den norske kirke måxxviii gi offentlige myndigheter som Kulturdepartementet eller Riksrevisjonen tilgang til informasjon i medlemsregisteret for at de skal sjekke at Den norske kirke følger trossamfunnsloven og registrerer medlemstall på riktig måte (lov om tilskott til livssynssamfunn).

Du kan kreve at Den norske kirke ikke skal behandle noen av dine personopplysninger lenger, eller at vi skal slette de eller rette de hvis personopplysningene er feil

Hvis du har fått vite at Den norske kirke behandler noen av dine personopplysninger som det ikke er lov til å behandle, kan du be om at Den norske kirke ikke lenger skal behandle disse personopplysningene.xxix Det kan for eksempel være at du har fått vite at Den norske kirke har behandlet opplysninger om deg som du ikke har samtykket til, eller at Den norske kirke har lagret flere personopplysninger om deg i medlemsregisteret enn det er lov til. Hvis Den norske kirke ikke har lov til å behandle dine personopplysninger, skal opplysningene slettes.

Du kan be om at Den norske kirke skal slette eller rette personopplysninger om deg som ikke stemmer.xxx Hvis du viser behandlingsansvarlig at de opplysningene Den norske kirke har om deg ikke stemmer, må opplysningene slettes eller rettes. Fordi Den norske kirke må lagre visse opplysninger om deg som medlem, dåp, konfirmasjon, vigsel og gravferd, er det noen opplysninger det ikke er lov til å slette. For opplysninger om hva Den norske kirke må lagre av personopplysninger, se ovenfor under punkt 3.

Du kan også kreve at Den norske kirke skal slette opplysninger om deg hvis opplysningene er «sterkt belastende» for deg.xxxi At noe er «sterkt belastende» betyr at det er alvorlig. Et eksempel kan være at en fadder har misbrukt et dåpsbarn etter at barnet ble døpt. I en slik situasjon vil Den norske kirke alltid slette fadderens navn fra den registrerte dåpen.

Du kan klage på Den norske kirkes behandling av dine personopplysninger

Hvis du ønsker å klage på hvordan Den norske kirke har behandlet dine personopplysninger, eller opplysninger som er offentliggjort på internett, må du ta kontakt med sentral eller lokal behandlingsansvarlig. Husk å fortelle hva du mener er feil med behandlingen.

Sentral behandlingsansvarlig
John Gjertsen, kirkeverge
tlf: 95055939 / jg233@kirken.no

Lokal behandlingsansvarlig
Kontakt daglig leder i aktuell menighet
[Menighetene i Bærum](https://baerum.kirken.no/Menighetene)

Du kan kreve at Den norske kirke svarer deg innen 30 dager

Den norske kirke skal svare på spørsmål fra deg om personopplysninger innen 30 dager.xxxii Hvis behandlingsansvarlig ser at Den norske kirke ikke klarer å svare deg innen 30 dager fordi saken din er spesielt vanskelig, skal Den norske kirke gi deg informasjon om hvorfor og når du kan forvente deg et svar.xxxiii

6. Hvordan behandler Kirkelig fellesråd i Bærum personopplysninger?

Hvilke personopplysninger behandler Kirkelig fellesråd i Bærum?

Kirkeloven § 37, se forskrift Unntatt fra Ja om Den norske kirkes konsesjonspliktxxxiv medlemsregister § 2

*Grunnlag Melding eller konsesjon Sensitive personopplysninger*

Personopplysningsloven § Unntatt fra Ja 8 bokstav f) personopplysnings-

forskriften § 7-16

*Lønn og personal Medlemsregister\**

*Spørsmål fra publikum som inneholder sensitive person- opplysninger*

Opplysninger gitt uoppfordret, jf. personopplysningsloven § 9 første ledd bokstav a)

Unntatt fra konsesjonsplikt, Ja jf. personopplysningsloven
§ første ledd, andre
punktum

\* Medlemsregisteret inneholder opplysninger om hvem som er medlem i Den norske kirke og om hvem som er døpt, konfirmert, begravet og hvem som har giftet seg i kirken. Det er Kirkerådet som har det overordnede ansvaret for medlemsregisteret.

Hvilke personopplysninger behandles i kirkens arkiv- og saksbehandlingssystem?

Kirkelig fellesråd i Bærum bruker det elektroniske arkiv- og saksbehandlingssystemet Public360 som leveres av firmaet Tieto. Public360 følger den offentlige standarden for arkivsystemer som er fastlagt av Riksarkivaren (NOARK 5).

Arkivansvaret tilligger Kirkevergen, men ligger til daglig under direktør for avdeling for administrasjon. Arkivleder er delegert det daglige ansvaret for arkivering i Kirkerådet, både for den elektroniske arkiveringen i Public360 og de fysiske arkivene.

Kirkelig fellesråd i Bærum må arkivere alle spørsmål og brev som mottas i Public360.xxxvi Disse brevene kan inneholde flere personopplysninger, for eksempel navn, adresse og telefonnummer til den som har sendt brevet. Slike brev kan også inneholde sensitive personopplysninger.

Kirkelig fellesråd i Bærum har laget interne regler som sikrer at det bare er de som har behov for tilgang til sensitive personopplysninger som har tilgang. Kirkelig fellesråd i Bærum har også laget særlige sikkerhetstiltak for å beskytte spesielt sensitive personopplysninger i arkivet.

Det er firmaet Kirkepartner IKT AS som drifter Public360, og som oppbevarer kirkens historiske arkiv. Kirkelig fellesråd i Bærum har en databehandleravtale med Kirkepartner som bestemmer hvordan personopplysninger skal behandles.

Hvordan behandler Kirkelig fellesråd i Bærum personopplysninger ved bruk av e-post og telefon?

Kirkelig fellesråd i Bærums ansatte bruker e-post og telefon daglig for å løse oppgaver som er pålagt i lover som kirkeloven og forvaltningsloven.

Det er avdelingslederen i den avdelingen der e-posten eller telefonsamtalen mottas som har ansvaret for behandlingen av personopplysninger skjer på riktig måte. Kirkelig fellesråd i Bærum må arkivere e-poster som er en del av saksbehandlingenxxxviii og slike e-poster kan inneholde personopplysninger. Den enkelte ansatte er ansvarlig for å slette e-poster som ikke lenger er aktuelle. Minst hvert år skal ansatte gjennomgå og slette unødvendig innhold i e-postens innboks. Når en ansatt slutter, slettes e-postkontoene. Hvis en sak skal føles opp etter at en saksbehandler har sluttet, kan e-poster i saken bli sendt til en kollega.

Ansatte har ikke lov til å sende sensitive personopplysninger på e-post.xxxix Vi ønsker derfor ikke at du sender oss dine sensitive personopplysninger på e-post. Vi ber særlig om at du ikke sender oss ditt fødselsnummer på e-post.xl En e-post som inneholder sensitive personopplysninger blir ikke sendt videre, men slettes fra innboksen, og settes inn i arkivsystemet.

Informasjon om når telefonsamtaler til og fra Kirkelig fellesråd i Bærum skjedde, blir logget i vår telefonsentral. Denne loggen er nødvendig for administrasjon og drift av systemet. Loggen brukes også til å lage statistikk. Etter en periode anonymiseres eksterne numre ved at de fire siste siffer slettes. Loggen slettes etter at det har gått ett år. Alle ansatte har i tillegg en oversikt over de siste anropene på sine telefoner. Hvis en telefonsamtale er knyttet til en enkeltsak, kan en saksbehandler skrive et notat etter samtalen som arkiveres.

Lagres noen av mine personopplysninger hvis jeg besøker Kirketorget i Sandvika?

Rutiner for besøkende

Hvis du besøker Kirketorget i Sandvika, skal navnet ditt og dato for besøket registreres i en fysisk bok som ligger i resepsjonen. Dette gjøres for at resepsjonen skal ha en oversikt over hvem som er i Kirkens hus i tilfelle brann.

Hvilke personopplysninger om ansatte behandler Kirkelig fellesråd i Bærum?

Lønn og personal

Kirkelig fellesråd i Bærum behandler personopplysninger om sine ansatte, blant annet for å kunne betale ut lønn.xli Dette er opplysninger som grunndata, lønnsnivå, tidsregistrering, skatteprosent, skattekommune og fagforeningstilhørighet. Det er direktør for avdeling for administrasjon som har det daglige ansvaret for dette.

Kirkelig fellesråd i Bærum utleverer bare disse opplysningene i forbindelse med lønnsutbetalinger og andre lovpliktige utleveringer. Sletterutiner for personalopplysninger følger regnskapsloven og arkivloven.

Kirkelig fellesråd i Bærum behandler også andre opplysninger om ansatte for eksempel informasjon om hvilke arbeidsoppgaver en ansatt har eller om en ansatt trenger tilrettelegging i arbeidet.

Informasjon om ansatte på kirken.no og på intranettet

Kirkelig fellesråd i Bærum som arbeidsgiver har publisert opplysninger om ansattes navn, stilling og arbeidsområde på nettsidene til Kirkelig fellesråd i Bærum. Dette er opplysninger som en arbeidsgiver fritt kan publisere på internett.xlii Kontaktinformasjon er av sikkerhetsgrunner bare publisert for noen ansatte.

Kirkelig fellesråd i Bærum har publisert bilder av ansatte på internett og på intranett. Det å ha sitt bilde på internett og intranett er frivillig, og basert på den ansattes samtykke som når som helst kan trekkes tilbake.

Søknader

Alle stillingssøknader blir journalført i Kirkelig fellesråd i Bærums postjournal. Søknadene blir oppbevart i Webcruiter i ca. ett år før de makuleres. Stillingssøknader på avdelingsdirektørnivå og høyere arkiveres i Public360.

Søknaden til den som blir ansatt blir oppbevart i den ansattes personalmappe hvis vedkommende blir ansatt. Personalmapper skal bevares. De blir først avlevert Statsarkivet når den ansatte slutter. Alle tidligere og nåværende ansatte har en personalmappe i arkivsystemet.

Lagrer Kirkelig fellesråd i Bærum informasjon om hvilke søk ansatte gjør på intranettet?

Intranettet til Kirkelig fellesråd i Bærum leveres av Kirkepartner IKT AS. Kirkepartner IKT AS lagrer informasjon om hva den enkelte ansatte søker på internett eller intranett, men har alminnelige sikkerhetslogger på sin plattform.xliii

7. Hvem kan jeg kontakte for å få mer informasjon?

Du kan ta kontakt med sentral eller lokal behandlingsansvarlig for å få mer informasjon om personvern.

Sentral behandlingsansvarlig
John Gjertsen, kirkeverge
tlf: 95055939 / jg233@kirken.no

Lokal behandlingsansvarlig
Kontakt daglig leder i aktuell menighet
[Menighetene i Bærum](https://baerum.kirken.no/Menighetene)

Den norske kirke har personvernombud, Nils G. Indahl
Han er ansatt i Kirkerådet og har følgende kontaktinformasjon:
Tlf.: 98420780 / ni447@kirken.no

8. Referanser

i Personopplysningsloven § 2 nr. 1
ii Personopplysningsloven §§ 8 første ledd og 9 første ledd
iii Personopplysningsloven § 2 nr. 8 bokstav a) til e)
iv Personopplysningsloven § 13 første ledd
v Personopplysningsloven § 2 nr. 4
vi Personopplysningsloven § 2 nr. 5
vii Personopplysningsloven § 15
viii Forskrift om Den norske kirkes medlemsregister § 4 første punktum
ix Dette ble bestemt av Kirkemøtet i sak KM 08/14
x Delegasjonsreglementet § 1 annet ledd, sml. § 4
xi Forskrift om Den norske kirkes medlemsregister § 4 andre punktum
xii Brev fra Datatilsynet av 30.06.2017
xiii Forskrift om Den norske kirkes medlemsregister § 2 første ledd
xiv Forskrift om Den norske kirkes medlemsregister § 2 andre ledd bokstav a)
xv Forskrift om Den norske kirkes medlemsregister § 2 andre ledd bokstav b)
xvi Forskrift om Den norske kirkes medlemsregister § 2 andre ledd bokstav c)
xvii Forskrift om Den norske kirkes medlemsregister § 2 andre ledd bokstav d)
xviii Personopplysningsloven §§ 8 første ledd og 9 første ledd
xix Personopplysningsloven § 28 første ledd
xx Forskrift om Den norske kirkes medlemsregister § 5
xxi Personopplysningsloven § 13 første ledd og personopplysningsforskriften § 2-11 tredje ledd xxii Personopplysningsforskriften § 10-2
xxiii Personopplysningsloven § 2 nr. 8 bokstav a) og c)
xxiv Personopplysningsloven §§ 19 og 20
xxv Personopplysningsloven § 18 første ledd
xxvi Offentlighetsloven § 13, jf. forvaltningsloven § 13
xxvii Offentlighetsloven § 11

xxviii Forskrift om Den norske kirkes medlemsregister andre ledd tredje punktum xxix Personopplysningsloven §§ 27 første ledd og 28 første ledd
xxx Personopplysningsloven § 27 første ledd
xxxi Personopplysningsloven § 28 tredje ledd

xxxii Personopplysningsloven § 16 første ledd
xxxiii Personopplysningsloven § 16 andre ledd
xxxiv Vedtak fra Datatilsynet, jf. personopplysningsloven § 33 tredje ledd
xxxv Arkivforskriften § 1-1, jf. kirkeloven § 38 første ledd
xxxvi Arkivforskriften § 3-1, jf. kirkeloven § 38 første ledd
xxxvii Offentlighetsforskriften § 7, jf. § 6 fjerde ledd
xxxviii Arkivforskriften § 3-2, jf. kirkeloven § 38 første ledd
xxxix Personopplysningsloven § 13 første ledd og personopplysningsforskriften § 2-11 tredje ledd
xl Personopplysningsforskriften § 10-2
xli Personopplysningsloven §§ 8 første ledd bokstav a), b) og f) samt 9 første ledd bokstav a), b) og f)
xlii Arbeidsgivers styringsrett
xliii Personopplysningsforskriftens §§ 2-8 og 2-14 og personopplysningslovens § 8 første ledd bokstav f)